‫- סדרה תיעודית מקורית של NETFLIX -‬
‫לפני 50 שנה בלבד,‬
‫הגענו סוף־סוף אל הירח.‬
‫לראשונה, הבטנו מבחוץ על כוכב הלכת שלנו.‬
‫מאז‬‫,‬‫ האוכלוסייה האנושית‬ ‫הכפילה את עצמה ולמעלה מכך.‬
‫סדרה זו תהלל את פלאי הטבע הנותרים,‬
‫ותחשוף את אלה שעלינו לשמר‬
‫על מנת להבטיח את שגשוג האנושות והטבע.‬
‫זהו יער טרופי.‬
‫יער גשם.‬
‫סביבת המחיה העשירה ביותר בעולם.‬
‫לא ידוע בדיוק כמה מיני בעלי חיים‬ ‫מכילים יערות הגשם,‬
‫אבל המספר מגיע למיליונים.‬
‫מינים חדשים מתגלים מדי שבוע.‬
‫על כמה מהם, כמו הנמר הערפילי המצוי הזה,‬ ‫אנחנו ‬‫עדיין לא יודעים כמעט דבר.‬
‫על אף שהם משתרעים רק על פני שבעה אחוזים‬ ‫מהאזורים היבשתיים בעולם,‬
‫לג׳ונגלים תפקיד חיוני בבריאות כדור הארץ.‬
‫- ג׳ונגלים -‬
‫בלבה של אפריקה, שוכן הקונגו.‬
‫זהו יער הגשם הצעיר ביותר על פני כדור הארץ,‬ ‫רק בן 18,000 שנה,‬
‫והוא הג׳ונגל שמכיל את הכמות הרבה ביותר‬ ‫של בעלי חיים גדולים.‬
‫משפחה של גורילות השפלה המערבית.‬
‫מוביל אותם כסוף־הגב הזה, הזכר הדומיננטי.‬
‫גובהו כגובה גבר, אך משקלו כפול מזה.‬
‫הישרדות ‬‫משפחתו תלויה בו‬‫.‬
‫בתור השומר שלהם,‬ ‫עליו לפקוח עין לזיהוי סכנה.‬
‫זכר יריב עלול לגזול את מקומו‬ ‫ולפרק את משפחתו.‬
‫אבל יש איום אחד שאינו בשליטתו.‬
‫בעשרים השנים האחרונות‬
‫ציד בלתי‬‫ ‬‫חוקי של חיות בר טרופיות‬ ‫הפחית בחצי את אוכלוסיית הגורילות בקונגו.‬
‫מינו נתון כעת בסכנת הכחדה חמורה.‬
‫זה רק פיל יער,‬ ‫שלא צריך להטריד את כסוף־הגב.‬
‫אבל גם לפיל יש סיבה לפחד מציידים.‬
‫חטי השנהב הארוכים והישרים שלהם‬ ‫מבוקשים אף יותר‬
‫מאלה של בני־דודם שבערבה.‬
‫הוא הולך בשבילים‬
‫שנחצבו על־ידי דורות של פילים שקדמו לו,‬
‫בחיפוש אחר מזון.‬
‫כמו הפיל, משפחתו של כסוף־הגב‬ ‫תנדוד ‬‫מספר‬‫ קילומטרים ביום,‬
‫בחיפוש אחר פירות וזרעים.‬
‫הם והפילים הינם גנני הג׳ונגל הזה.‬
‫מפיצי הזרעים.‬
‫ורבים מהעצים כאן‬
‫חבים את קיומם לבעלי חיים גדולים אלה.‬
‫כאן, כל הדרכים מובילות בסופו של דבר‬ ‫למ׳בלי באי.‬
‫אזורים פתוחים כאלה הם מאפיין ייחודי‬ ‫בג׳ונגלים של קונגו,‬
‫ויש מעל מאה בכל רחבי היער.‬
‫קרחות יער אלה, הידועות בשם באי‬‫,‬ ‫מושכות רבים מתושבי הג׳ונגל.‬
‫כסוף־הגב מוביל בזהירות,‬
‫אבל משפחתו בעקבותיו.‬
‫הגורילות הגיעו לאכול צמחי מים עשירים במלח,‬
‫מינרל שאספקתו ביער דלה,‬
‫אבל הוא חיוני להישרדותם.‬
‫פילים חוצבים מלחים מתוך הבוץ בעזרת חדקיהם.‬
‫או פשוט שותים את המים העשירים במינרלים.‬
‫משפחתו של כסוף־הגב‬ ‫אינן הגורילות היחידות כאן.‬
‫קרוב ל־200 נוספות משתמשות בבאי הזה,‬
‫לצד מעל 530 פילים,‬
‫סימן לחשיבותו של מ׳בלי.‬
‫עבור הפילים, לבאי יש תפקיד חיוני נוסף.‬
‫הם מבלים את רוב חייהם‬
‫כשהם משוטטים בגפם בפנים היער רחב הידיים,‬
‫כך שרק כאן ניתנת להם הזדמנות לפגוש אחרים.‬
‫בניגוד לרוב הבאי‬‫ם‬‫ האחרים בקונגו,‬ ‫מ׳בלי מוגן היטב,‬
‫מה שהופך אותו למקלט מפני ציד בלתי־חוקי.‬
‫רק כשהם עוזבים, הסכנה שבה.‬
‫ובתור מפזרי הזרעים העיקריים של הקונגו,‬
‫לאבדן ‬‫אוכלוסיית בע"ח הגדולים‬‫ שלו‬ ‫עלולות להיות השלכות מרחיקות לכת‬
‫על עתיד יער הגשם השני בגודלו‬ ‫על פני כדור הארץ.‬
‫ג׳ונגלים אולי נראים זהים,‬
‫אולם כל אחד מהם‬ ‫הוא בית לאוסף דמויות ייחודי.‬
‫גינאה החדשה‬ ‫היא האי מכוסה הג׳ונגל הגדול בעולם‬
‫ומעל מחצית מהצמחים ובעלי החיים בו‬
‫לא נמצאים בשום מקום אחר בעולם.‬
‫העבר הגאולוגי הגועש שלו‬ ‫עיצב את האי רחב הידיים הזה‬
‫לכדי נוף דרמטי של הרים ועמקים.‬
‫תהליך שבודד מין אחד ממשנהו.‬
‫כשהם נפרדים באופן זה,‬
‫בעלי החיים של גינאה החדשה‬ ‫הפכו למשונים ביותר.‬
‫זכר עדני תריסר החוטים‬
‫הוא הציפור היחידה בעולם‬ ‫בעלת עיטורי זנב כאלה,‬
‫שנועדו לדגדוג פניה של בת־זוג אפשרית.‬
‫מאב־קדמון דמוי עורב,‬
‫ציפורי גן‬‫ ‬‫העדן התפתחו לכדי 40 מינים שונים.‬
‫לכל פינה באי הזה יש גרסה משלה.‬
‫הכירו את העדני הסייפני מרמות גינאה החדשה,‬
‫שביכולתו להשתנות‬ ‫לכדי צורות בלתי‬‫ ‬‫ציפוריות בעליל.‬
‫לכל עדני זכר‬ ‫יש תצוגה ייחודית למשיכת בנות‬‫ ‬‫זוג,‬
‫והמדהימה שבהן‬
‫מתרחשת על הבמה הזו.‬
‫בעליה, פרוטיה מערבי, צריך לעבוד לפני כן.‬
‫מדי בוקר, הוא מנקה את החצר שלו‬ ‫מהלכלוך שנפל עליה במהלך הלילה.‬
‫זו מטלה חיונית למשיכת בת‬‫ ‬‫זוג.‬
‫נקבות מבקרות רק בחצרות המסודרות ביותר,‬
‫כך שעלה סורר אחד עלול להרוס את סיכוייו.‬
‫מושלם.‬
‫עבודת הבית האובססיבית שלו משתלמת,‬
‫ונקבה קופצת להביט מקרוב.‬
‫זו ההזדמנות שלו להרשים באמת,‬
‫אבל זה לא יהיה קל.‬
‫הנקבות דקדקניות ביותר,‬
‫והיא תצפה שהריקוד שלו,‬ ‫בעל הכוראוגרפיה המושקעת,‬
‫יהיה ללא ד‬‫ו‬‫פי‬‫.‬
‫הו‬‫א פותח‬‫ ‬‫ב‬‫קידה.‬
‫בשלב הבא, על עינו הכחולה להבהיק בצהוב.‬
‫בינתיים הכל בסדר.‬
‫כל הצעדים באמתחתו.‬
‫עבודת רגליים מרשימה.‬
‫הדר‬‫ו‬‫ויש המסתחרר.‬
‫הנעת נוצות הראש, עם סיבוב.‬
‫נוצות ראשה הזקופות וכנפיה הרוטטות‬
‫הן סימן מעודד ביותר.‬
‫צעדיו לצדדים ותנועות ראשו‬ ‫נראים טוב מכל הזוויות,‬
‫אבל את היהלום שבכתר שלו‬ ‫ניתן להעריך רק מנקודת מבטה.‬
‫חכו.‬
‫הנה. הבזק של טלאי הצוואר הססגוני שלו.‬
‫התרגשותה גדלה.‬
‫הופעתו הוכתרה כהצלחה,‬
‫והוא זוכה ב‬‫אישורה‬‫.‬
‫הבידוד של גינאה החדשה‬ ‫יצר מגוון ייחודי של בעלי חיים,‬
‫אבל גילו של יער משפיע אף יותר‬
‫ע‬‫ל‬‫ מגו‬‫ון בעלי החיים בו.‬
‫הג׳ונגלים של בורנאו בדרום־מזרח אסיה‬
‫צמחו כאן קרוב ל־130 מיליון שנה,‬
‫ולפיכך הם העתיקים בעולם.‬
‫פסגת הר אבן הסיד הזה, ברמות בורנאו,‬
‫נוצרה במקור מתחת למי הים.‬
‫זמן וגשם עיצבו לאטם את מבצר הג׳ונגל הזה‬
‫לכדי מגדלי 40 המטרים הללו.‬
‫גילו המופלג של הג׳ונגל באי הזה מומחש היטב‬
‫על־ידי אחד מהטורפים העתיקים בעולם.‬
‫נושא הציפורניים.‬
‫הוא מרגיש בבית על קרקע היער הלחה.‬
‫הם נמצאים כאן מאז עידן הדינוזאורים,‬
‫ונותרו כמעט ללא שינוי.‬
‫הוא מאתר את טרפו החרק‬ ‫באמצעות ויברציות ומגע.‬
‫אך ללא היכולת לנוע במהירות,‬
‫כיצד הוא לוכד את היצורים קלי הרגליים הללו?‬
‫התשובה עולה על כל דמיון.‬
‫אקדחי דבק.‬
‫הריר הדביק מתקשה במגע,‬
‫ולוכד את החרק ביש המזל.‬
‫נושא הציפורניים יזריק נוזלי עיכול‬ ‫אל תוך התיקן,‬
‫ואז ימצוץ את לשדו.‬
‫הלחות הגבוהה על קרקע היער‬ ‫לא מיטיבה רק עם נושאי ציפורניים.‬
‫היא מושלמת גם עבור פטריות,‬
‫והג׳ונגלים העתיקים של בורנאו‬ ‫עשירים במינים שלהן.‬
‫באמצעות פירוק המתים לכדי רקב,‬
‫האיקריוטים והפטריות הללו‬ ‫ממחזרים חומרים מזינים נדירים.‬
‫הזמן הפך את הג׳ונגלים של בורנאו‬ ‫לעשירים ומגוונים ביותר.‬
‫כאן, רק בתוך כמה עשרות דונמים של יער,‬
‫יתכן שקיימים יותר מיני צמחים‬ ‫מבכל יבשת אירופה‬‫.‬
‫כולל כמה מהזנים המובחנים ביותר בעולם.‬
‫במהלך מספר שבועות,‬
‫הקצוות הגדלים הללו‬ ‫מתנפחים לצורת כדים או קנקנים.‬
‫ישנם 39 מיני כדניות בבורנאו,‬
‫ורובם נמצאים רק שם.‬
‫כדי להשיג את החומרים המזינים‬ ‫בהם תלויה הישרדותם,‬
‫כדניות מסתמכות על בעלי חיים,‬
‫לרוב בדרכים מפתיעות.‬
‫זהו חדף עצים הררי,‬ ‫בעל חיים הנמצא רק בבורנאו.‬
‫מדי בוקר,‬ ‫חדף העצים מבקר את הכדניות השכונתיות שלו.‬
‫הוא תלוי בנוזל המתוק‬
‫המשתחרר משערות על גבי מכסה הכדנית.‬
‫לאחר שליקק את המכסה הזה עד הטיפה האחרונה,‬ ‫הוא יעבור לעוד אחד.‬
‫ואז לעוד אחד.‬
‫בסופו של דבר,‬ ‫לכל הסוכר הזה יש תוצאה אפשרית אחת.‬
‫בתמורה למזון בחינם, חדף העצים משאיר מתנה.‬
‫חומר הפריה לצמח.‬
‫כל מה שצריך הוא גשם של אחר הצהריים,‬
‫כדי להוריד את המים על צואת החדף,‬ ‫אל תוך קערת הכדנית.‬
‫בלא תרכובות החנקן הנוספות הללו,‬ ‫הצמח לא יוכל לשרוד,‬
‫והחיפוש אחר חומרים מזינים‬ ‫הוביל כדניות מסוימות במורד דרך אפלה.‬
‫כדנית דקה‬
‫מושכת נמלים לחלק התחתון של המכסה שלה‬ ‫באמצעות טיפות צוף.‬
‫אבל מה נותנות הנמלים בתמורה?‬
‫זה סיפור שתלוי גם בגשם.‬
‫עוצמת טיפות הגשם‬
‫לא מאפשרת לנמלים להיאחז.‬
‫זוהי מלכודת הדלי היחידה של עולם הצומח.‬
‫הכדנית הזו ניזונה מגופות נמלים.‬
‫הישרדותן של כל הכדניות תלויה בבעלי חיים,‬
‫ואחת מהן אף נכנסה לשותפות עסקית עם עטלף.‬
‫העטלף הצמרי מוצא כדניות המסלי‬
‫כי הקיר האחורי הרחב של הצמח‬ ‫מחזיר את גלי הקול של העטלף.‬
‫הכדים בצורת הצינור הם מקום הלינה המושלם.‬
‫הכדנית מספקת משכן בטוח‬
‫והצמח מועשר על ידי ההפרשות של אורחו.‬
‫מערכות יחסים כאלה‬ ‫התפתחו על‬‫ ‬‫פני מיליוני שנים,‬
‫אבל רבות מהן עלולות להיעלם תוך עשור.‬
‫בחמישים השנים האחרונות,‬ ‫אבדה מעל מחצית מהג׳ונגל של בורנאו,‬
‫והמצב חמור אף יותר‬
‫באיי הפיליפינים השכנים.‬
‫כאן, 90% מיער הגשם הראשוני נעלמו.‬
‫מה שנותר הוא מקום המפלט האחרון‬ ‫עבור העוף הדורס הנדיר בעולם.‬
‫העיט הפיליפיני הגדול.‬
‫נותרו רק 400 זוגות,‬
‫לכן גוזל בקן הוא מראה נדיר.‬
‫מדענים עקבו אחר האם מאז שהייתה בת שנה.‬
‫כעת, בגיל עשר, ז‬‫ה‬‫ הגוזל הראשו‬‫ן‬‫ שלה.‬
‫היא בת ארבעה חודשים, גובהה כבר מתקרב למטר,‬
‫וביטחונה העצמי הולך וגדל.‬
‫עם זאת, אמא עדיין אוהבת להושיט עזרה.‬
‫הגוזלת תובענית ביותר.‬
‫היא מצפה למשלוחי מזון קבועים,‬
‫אבל ממש כמו פעוט בהתקף זעם,‬ ‫היא לא רוצה עזרה בזמן הארוחות.‬
‫כבר עכשיו היא בגודל הזהה לאביה,‬
‫וגדולה מכדי להתווכח עמה.‬
‫אבל כדי שה‬‫צעירה‬‫ ‬‫שלו ‬‫תתקדם לשלב הבא,‬
‫הוא יודע שהגיע הזמן לאהבה קשוחה.‬
‫מעתה ואילך, הביקורים יהיו תכופים פחות.‬
‫ההורים קופצים לביקור עם צרור מזון מזדמן,‬
‫אבל אין מה להתרגש מעטלף פירות קטן.‬
‫זה מבלבל‬
‫כשההורים שלך לא מבקרים תכופות, כמו פעם.‬
‫מדי יום, היא קוראת,‬
‫אך אף אחד לא מתייחס.‬
‫היא רעבה,‬
‫ונותרו לה רק שאריות.‬
‫הגיע הזמן להפוך לעיט ראוי לשמו.‬
‫נפנוף מחזק את שרירי התעופה‬ ‫בכנפיים במוטה של שני מטרים.‬
‫כנפיים שישמשו לנשיאת הטרף הכבד שלה.‬
‫אולם היכולת הזו תגיע רק בעוד זמן מה.‬
‫עד כה, היא מעולם לא עזבה את הקן המוגן שלה.‬
‫ויש לה סיבה טובה.‬
‫זו נפילה של 70 מטרים אל רצפת היער.‬
‫נפילה תהיה קטלנית.‬
‫זה רגע מתוח, אבל היא מוכרחה להתמיד.‬
‫כרגע, היא כולה בהונות וטפרים.‬
‫פרצי רוח פתאומיים לא עוזרים‬ ‫כשמנסים להתייצב בגובה המתגרה במוות.‬
‫והגשמים היומיומיים לא מקלים עליה.‬
‫בכל יום, היא מתחזקת מעט‬ ‫וביטחונה העצמי גדל.‬
‫ואז מגיע היום‬ ‫בו הביטחון העצמי ‬‫תואם‬‫ את היכולת.‬
‫זה הרגע לשאוף אל הרקיע.‬
‫הפעם הראשונה בה היא עפה מעץ הקן שלה.‬
‫תחלוף כמעט שנה‬ ‫עד שהיא תהיה עצמאית לחלוטין.‬
‫אז, הישרדותה תהיה תלויה במציאת טריטוריה‬
‫המכילה שטחים נרחבים של ג׳ונגל בראשיתי.‬
‫ביער המקוטע בפיליפינים,‬
‫פשוט אין מספיק טרף עבור עיט מגודל.‬
‫אבל ישנו ג׳ונגל אחד שגודלו עודו אגדי.‬
‫אגן האמזונאס‬‫ משתרע על פני‬ ‫מעל ל-3,000 קילומטרים לרוחב‬
‫וה‬‫ו‬‫א ביתם של מחצית מיערות הגשם‬ ‫שנותרו בעולם.‬
‫אך ישנם אתגרים‬ ‫העומדים בפני דיירי לב האמז‬‫וניה.‬
‫קופי עכביש שחורים,‬
‫מביטים באזור ליקוק מלח.‬
‫הרחק מן הים, אספקת המלח כאן דלה,‬
‫כך שחיוני לבקר באזור הליקוק.‬
‫אבל ראשית,‬ ‫עליהם לוודא שאין טורפים שאורבים תחתם.‬
‫אגוטי ב‬‫לתי ‬‫מזיק הוא סימן טוב.‬
‫זה המצב היחיד‬ ‫בו כף רגלו של קוף העכביש דורכת על הקרקע.‬
‫ואם ראשך בתוך גומחה,‬
‫מוטב שיהיה לך תצפיתן.‬
‫קופים לא שורדים בלי המינרלים הללו,‬
‫וטורפים יודעים זאת.‬
‫אזהרה מהתצפיתן.‬
‫זו לא אזעקת שווא.‬
‫יגואר.‬
‫הוא נראה לעתים נדירות,‬ ‫אך הוא טורף‬‫ ‬‫העל של האמזונ‬‫יה‬‫.‬
‫לאחר שהיגואר עוזב, הקופים חוזרים,‬
‫אבל זה סיכון.‬
‫אף אחד לא יודע מתי ישוב הטורף.‬
‫לא רק אצל קופי העכביש‬ ‫הפחד מפנה את מקומו לצורך.‬
‫באמזונ‬‫יה, ‬‫אזורי ליקוק מלח‬ ‫חיוניים כמו נווה מדבר.‬
‫רחשים עשויים להיות חבר או אויב,‬
‫כך שעל כל מבקר להיות נכון להימלט.‬
‫זו אזעקת שווא.‬
‫ז‬‫ה שוב‬‫ אגוטי ‬‫בלתי‬‫ ‬‫מ‬‫זיק.‬
‫באמזוניה, לכל קבוצת בעלי חיים‬ ‫יש מספר מינים רב יותר מבכל מקום אחר.‬
‫וזה כולל צפרדעים.‬
‫משוער כי יש מעל אלף מינים שונים שלהן פה,‬
‫ועדיין מגלים מינים חדשים.‬
‫צפרדעים מעידות על כך שהיער בריא,‬
‫אך תושביו החשובים ביותר‬ ‫הם דיירי הג׳ונגל הקטנים ביותר.‬
‫משוער כי יש למעלה משני מיליון‬ ‫מיני חרקים באמזוניה.‬
‫אלה המרובים ביותר.‬
‫מושבת נמלים חותכות־עלים‬ ‫עשויה להגיע למיליוני פרטים.‬
‫כל מושבה היא אורגניזם־על בעל מטרה משותפת.‬
‫לאסוף עלים ולשאת אותם בחזרה‬ ‫אל קניהן התת־קרקעיים.‬
‫בתוך טריטוריה של נמלים חותכות־עלים,‬
‫הנמלים יקצרו כחמישית מכל הצמחייה החדשה.‬
‫כשהן חותכות עלים‬ ‫עם לסתות המתאימות במיוחד למטרה זו,‬
‫הן מייצרות ויברציות בתדר גבוה,‬ ‫מה שגורם לעלה להתקשות,‬
‫ומקל על החיתוך.‬
‫כשהן עובדות יחד,‬ ‫ביכולתן לפשוט ‬‫עץ‬‫ מעליו תוך 24 שעות.‬
‫הטריק הוא להיאחז בעלה בזמן הנפילה.‬
‫קל לדבר, קשה לעשות.‬
‫אולם לא כדאי לחזור לקן בידיים ריקות.‬
‫מושבת חותכות־עלים היא כמו אוכל־עשב עצום,‬
‫בדומה לפיל בקונגו,‬
‫והשפעתה על המערכת האקולוגית חשובה לא פחות.‬
‫הנמלים הולכות בעקבות שובל ריח‬ ‫בחזרה אל הקן,‬
‫ומתחמקות ממכשולים בלתי‬‫ ‬‫צפויים.‬
‫אבל לטובת ייעול,‬ ‫הנמלים מפנות שיירים מנתיביהן.‬
‫קן של חותכות־עלים‬ ‫עשוי להגיע לעומק של שמונה מטרים‬
‫ולהכיל אלפי חדרים המחוברים זה לזה.‬
‫הפועלות נושאות את העלים שנקצרו זה לא כבר‬
‫לחדרים מיוחדים עבור עיבוד.‬
‫העלים אינם מזון,‬ ‫אלא משמשים ליצירת גני פטריות,‬
‫שמהוות את מזונן של זחליהן.‬
‫הצלחת המושבה תלויה בכך שגניהם לא יחלו.‬
‫אז הנמלים הצטוותו אל חיידקים‬ ‫המסייעים להן לשלוט בפתוגנים,‬
‫שישמידו את פטריותיהן יקרות הערך.‬
‫כיום, מדענים מאמינים‬
‫כי החיידקים הללו יוכלו לספק פתרונות חדשים‬ ‫למחלות של בני אדם.‬
‫אבל על‬‫ ‬‫אף הצלחת הנמלים,‬
‫הגיוון ביער הגשם תלוי בכך‬ ‫שלא יהיה מין אחד שידו על העליונה.‬
‫לא תמיד הכל מתנהל כאן לשביעות רצון הנמלים.‬
‫זו מתנהגת באופן משונה.‬
‫נראה שהיא מאולצת לטפס למעלה‬
‫והיא כבר כמה מטרים מעל אדמת היער.‬
‫משהו השתלט על תנועותיה,‬
‫כמו בובנאי שמושך בחוטי מריונטה.‬
‫יש רק פעולה אחת אחרונה‬ ‫שלנמלה אין ברירה אלא לבצע.‬
‫עליה למצוא מקום עליו תסגור את לסתותיה,‬ ‫כך שתחבר את עצמה לצמחייה.‬
‫כשהנמלה תחת אחיזת המוות,‬
‫פטרייה טפילית, קורדיספס, פורצת מגופה.‬
‫לבסוף, גופה המלבלב של הפטרייה‬ ‫בוקע מראש הנמלה.‬
‫מתוך מיכל פקעתי זה,‬ ‫נבגים יתפזרו בזרמי האוויר,‬
‫ו‬‫יהפכו נמלים נוספות לקרבנות.‬
‫אבל אלו לא רק נמלים.‬
‫רבים אחרים נדבקים בפטריית קורדיספס.‬
‫ככל שכמותו של מין גדולה יותר,‬
‫כך סביר יותר‬ ‫שהוא ייפול קרבן לפטרייה הקטלנית.‬
‫איזונים ובלמים שכאלה,‬ ‫משמעם שמין אחד לא יוכל לשלוט,‬
‫מה שמגן על הגיוון יוצא‬‫ ‬‫הדופן של הג׳ונגל.‬
‫אבל כיום, הגיוון של יערות הגשם בעולם‬
‫צונח בקצב מבהיל.‬
‫וזה באשמתנו.‬
‫עד כה החלפנו‬ ‫עד 270 מיליון דונם של ג׳ונגל בתולי‬
‫במין אחד של עצים.‬
‫זהו דקל השמן,‬
‫אחד היבולים הפורים בעולם.‬
‫א‬‫ך גידול חד זני זה‬
‫מכלכל רק חלקיק מהגיוון‬ ‫שנמצא ביערות הגשם הראשוניים,‬
‫והוא דוחף בעלי חיים רבים אל הכחדה.‬
‫ביערות הביצה של צפון סומטרה באינדונזיה‬
‫הזמן אוזל עבור אחד מקרובי המשפחה‬ ‫הקרובים אלינו ביותר.‬
‫האורנגאוטן.‬
‫עובר למעלה מעשור‬ ‫עד שאורנגאוטן תינוק הופך עצמאי.‬
‫הוא חייב ללמוד הכל מאמו.‬
‫למשל, כיצד לגשר על הפערים בין עצים.‬
‫ההישרדות תלויה בכך שכל אורנג‬
‫יבין את חלקת היער שלו באופן מושלם.‬
‫מדענים העוקבים אחריהם,‬ ‫קראו לזוג הזה אלי ועדן.‬
‫אלי בת 18,‬
‫ועדן, התינוק הראשון שלה, בן שלוש.‬
‫כרגע, הוא זקוק לקצת עידוד.‬
‫כמו כל קופי האורנגאוטן,‬
‫לאלי יש בראשה מפה של סביבתה,‬
‫כולל מיקומו של כל עץ פרי.‬
‫גם עדן צריך ללמוד זאת,‬
‫אבל בינתיים עליו לצפות בכל מה שאמו עושה,‬
‫וללמוד לא רק מה אכיל, אלא כיצד לאכול.‬
‫כל יום הוא שיעור חדש עבור עדן.‬
‫נמלים הן מרכיב חשוב בתזונתם כאן,‬ ‫ויש מיומנות הנדרשת לליקוטן.‬
‫לאחר שהן מסתבכות בפרווה של אלי,‬ ‫קל לפלות אותן.‬
‫עבור עדן הקטן, מה שחשוב הוא לצפות וללמוד.‬
‫בן‬‫ ‬‫דודו של עדן, לואי, מנוסה יותר.‬
‫הוא מבוגר מעדן בארבע שנים,‬ ‫ויכול לנוע בין הענפים בקלות.‬
‫ההתמקצעות ארכה מספר שנים,‬
‫וזו בבירור מיומנות שבעיניו שווה להפגין.‬
‫כיבוש צמרות העצים הוא רק הצעד הראשון‬ ‫בחינוכו של אורנגאוטן.‬
‫כדי לשרוד, לואי מוכרח ללמוד יותר.‬
‫הרבה יותר.‬
‫אמו, ליסה, מצאה גזע עץ רקוב‬
‫עם נמלים רבות.‬
‫אבל עבודת הנמלים הזו דורשת יותר בקיאות.‬
‫כדי להשיג אותן, על ליסה לשבור חלקים ממנו.‬
‫בגילו, לואי לא יכול רק לצפות.‬
‫עליו לחקות.‬
‫ניסיון לא רע.‬
‫אבל אפילו בגיל שבע,‬ ‫הוא טרם התמחה במיומנות לכידת הנמלים.‬
‫ייש‬‫ ‬‫ל‬‫לואי ‬‫עוד מה ללמוד.‬
‫פלוטו, מאידך, סיים את לימודיו מזמן.‬
‫בגיל 30 ובמשקל של כמעט 100 קילוגרם,‬
‫הוא מלך הג׳ונגל הזה.‬
‫שולי לחייו הבולטים מעידים על כוח,‬
‫משהו שלואי יכול לשאוף לו.‬
‫פלוטו מחפש מזון ללא הפסקה,‬
‫והוא בדיוק איתר הזדמנות מבטיחה.‬
‫לצרעות האלה משמעות אחת עבורו.‬
‫זחלים טעימים.‬
‫כדי להשיג אותם,‬ ‫הוא מבכר טכניקת ריסוק וחטיפה.‬
‫פרוותו העבה מגנה עליו‬ ‫מפני מרבית הצרעות הזועמות,‬
‫אבל שווה להסתכן בכמה עקיצות עבור התמורה.‬
‫לואי שומר מרחק.‬
‫הוא יצטרך להיות גדול ושעיר בהרבה‬
‫בטרם יוכל להתעמת עם הצרעות.‬
‫אבל כאן, יש טריק אחד‬ ‫שלימודו עשוי לדרוש מחצית מחייך.‬
‫אמו של לואי, ליסה,‬ ‫למדה כיצד ליצור כלים ממקלות,‬
‫כדי לשלוף חרקים.‬
‫קופי האורנגאוטן שחיים כאן‬
‫הם היחידים בעולם שגילו את המיומנות הזו.‬
‫גם לואי צריך ללמוד אותה,‬
‫אבל יתכן שיחלפו שמונה שנים נוספות‬ ‫בטרם יהיה מוצלח כאמו.‬
‫תקופת הלימוד הארוכה הזו הפכה את האורנגאוטן‬
‫לרגישים במיוחד לשינויים‬ ‫המתחוללים ביער שלהם.‬
‫כיום מוערך כי אנחנו מאבדים‬ ‫מאה אורנגאוטן מדי שבוע‬
‫כתוצאה מפעילות אנושית.‬
‫הדור של לואי ועדן עלול להיות‬ ‫האחרון בו אורנגאוטן קיימים בטבע.‬
‫כשפלוטו היה בן‬‫ ‬‫גילם,‬ ‫ביתו, הג׳ונגל, השתרע עד האופק.‬
‫לא עוד.‬
‫בארבעת העשורים האחרונים,‬
‫ג׳ונגל השפלה הקדמוני בו תלויים האורנגאוטן‬
‫פחת בשיעור מזעזע - 75%.‬
‫אנחנו מאבדים יערות טרופיים בכל העולם‬
‫בקצב של כמעט 150 מיליון דונם מדי שנה,‬
‫ועמם, אוצר הטבע הבלום - גיוון.‬
‫ג׳ונגלים מאחסנים ולוכדים יותר פחמן‬ ‫מכל סביבה יבשתית אחרת.‬
‫הם מקררים את כדור הארץ,‬
‫מספקים מזון ותרופות.‬
‫הסכנה שבאבדנם היא על אחריותנו.‬
‫אנא פנו ל־ourplanet.com‬
‫כדי לגלות מה עלינו לעשות כעת‬ ‫על מנת להגן על הג׳ונגלים שלנו.‬
‫תרגום כתוביות: אדוה לנציאנו‬